**Институт „Михајло Пупин” д.о.о.**

**Београд, Волгина 15**

**Број: 2074/8-15**

**Датум: 19.08.2015. године**

[**www.pupin.rs**](http://www.pupin.rs)

**ПОНУЂАЧИМА**

Дана 17.08.2015. године, један од понуђача је поставио питање које објављујемо заједно са одговором.

На постављено питање:

“У вези са нашим питањем од 12.08.2015. године и вашим одговором на исто а везано за ваш захтев у понуди који се односи на обавезу понуђача да састави односно изради Извештај о пословању, ако Наручилац буде обавезан да га прави, желимо још једном да вас замолимо да размотрите законске норме везано за наведено питање.

У вашем одговору позивате се на мишљење министарства финансија везано за обавезност састављања и достављања Извештаја о пословању а у вези са чијом смо садржином упућени.Међутим наше питање се није односило на дилему да ли сте ви обвезници састављања истог или не. Даље, основу нашег разумевања а на крају вашег одговора износите свој крајњи став и појашњење а што је одговор на наше питање: Да захтевате од понуђача да изради извештај о пословању ако по позитивним прописима будете обавезни да га састављате за 2015. Годину.

У случају да нисмо били довољно прецизни и јасни приликом постављања питања желимо још једном да га изнесемо са образложењем нашег мишљења:

Сматрамо да Ревизор односно Понуђач неможе и несме да саставља Извештај о пословању а затим да износи мишљење на исти, јер је наведени поступак у супротности са Законом о рачуноводству, Законом о ревизији и Кодексом етике за професионалне рачуновође и ревизоре. Из тог разлога још једном вас упућујемо на законске норме а које регулишу питање обавеза и одговорности Правног лица и Ревизора у вези са извештајем о пословању и молимо вас да још једном размотрите наведено у смислу исправке у вашој конкурсној документацији.

„Законом о рачуноводству („Сл. гласник РС“, бр. 62/2013 – даље: Закон), уређују се обвезници примене овог закона, разврставање правних лица, организација рачуноводства и рачуноводствене исправе, услови и начин вођења пословних књига, признавање и вредновање позиција у финансијским извештајима, састављање, достављање и јавно објављивање финансијских извештаја и годишњег извештаја о пословању, Регистар финансијских извештаја, Национална комисија за рачуноводство, као и надзор над спровођењем одредби овог закона.

Одредбама члана 29., став 1. Закона прописано је следеће: Правно лице дужно је да састави Годишњи извештај о пословању. На даље, чланом 29. Закона прописује са садржина Извештаја о пословању и обвезници састављања истог.

Чланом 30. Закона о ревизији, прописано је да Ревизорски извештај који се саставља у складу са Међународним стандардима ревизије садржи и мишљење ревизора о усклађености извештаја о пословању са финансијским извештајима друштва.

Имајући у виду све наведено, као и експлицитне одредбе напред цитираних чл. 29. Закона о рачуноводству као и члана 30. Закона о ревизији, неспорно следи да обавезу састављања годишњег извештаја о пословању имају правна лица а обавезу издавања мишљења на усклађеност извештаја о пословању са финансијским извештајима ревизори. Такође, поступак у коме се од ревизора захтева да састави извештај о пословању а затим изрази мишљење на исти представља кршење основних принципа Етичког кодекса који је обавезан за примену и за ревизоре и рачуновође.“

Дајемо следећи одговор:

„ У складу са чланом 29. Закона о рачуноводству Наручилац није дужан да састави годишњи извештај о пословању.“

 Лидија Граховац, дипл.економиста

 Службеник за јавне набавке